Felix Burckhardt
Dr Blasius (äigetli Felix Burckhardt; * 18. Juni 1906 z Langebrugg; † 13. Oktober 1992 z Baasel) isch in dr zwäite Helfti vom 20. Joorhundert dr Baasler Stadtpoet gsi. Er het humorvolli Mundartgedicht über Baasel gschriibe und isch berüemt gsi für sini gäistriiche Fasnachtszettel und Schnitzelbängg.

Si Lääbe 
Dr Felix Burckhardt 1906 z Langebrugg uf d Wält ko. Er isch z Baasel uf s Gymnasium und het denn z Baasel, z Gämf und z Münche Rächt studiert. Denn het er z Baasel as Notar und Apfikaat gschafft. 1935 het er d Esther Elisabeth Schmid ghürootet. Er isch Sekretär vo dr Medizinische Gsellschaft Baasel worde und spööter vo dr Schwizerische Kräbsliga. Für sis Angaaschemang für d Medizin het er 1974 dr Eeredoggterditel vo dr Uniwersidäät Baasel griegt. Er isch au Bresidänt vo dr Allgemäine Lääsigsellschaft gsi, Vizebresidänt vo dr Sparkasse Baasel und isch im Verwaltigsroots vom Baasler Stadttheater gsässe.

1954 het er as Blasius dr Gedichtband «Soll i oder soll i nit» uusegee, wo Gedicht drus im Sinerzyt uf em DRS Muusigwälle vorglääse worde si.

Dr Felix Burckhardt isch am 13. Oktober 1992 gstorbe.

E baar vo sine Wärk 
 Vorwiegend heiter, Basel, 1949
 Kleine Stadtmusik, Basel, 1951
 Soll i oder soll i nit, Basel, 1954
 Verzell du das em Fährimaa!, Basel, 1955
 Spritzfährtli, Basel, 1958
 I bin e Bebbi, Basel, 1967
 Der Till vo Basel, Basel, 1972
 Haimlifaiss, Basel, 1984
 Der Basler und sy Wält, Basel, 1986

Weblingg 
 Burckhardt, Felix im Basler Literarische Archiv

Fuessnoote 

Pseudonym
Autor
Autor uf Alemannisch
Schriftsteller (Basel)
Lyriker
Basler
Schwiizer
Maa